**Πρόσκληση επιλογής φοιτητών \_ εαρινό εξάμηνο 2024-2025 \_ Δράση KA131 Erasmus+ Short term blended mobility/Blended Intensive Programmes**

Κατά το εαρινό εξάμηνο 2024-25 στο πλαίσιο του ERASMUS+ Blended Intensive Program, θα πραγματοποιηθεί το πρόγραμμα με τίτλο “***Current trends and developments in International Investment Law and International Commercial & Investment Arbitration***” σε συνεργασία των Πανεπιστημίων: Ανοικτό Πανεπιστήμιο Κύπρου, Erasmus University Rotterdam, Fern University in Hagen, Riga Graduate School of Law, University of Hamburg, University of Kragujevac, Adam Mickiewicz University, Bucharest University of Economic Studies, University of Humanities and Economics in Lodzκαι του Εθνικού και Καποδιστριακού Πανεπιστημίου Αθηνών, στην πόλη της Πάφου στην Κύπρο (American University of Beirut-Mediterraneo Campus) από **23/6/2025 έως 27/6/2025**.

Προσκαλούνται οι εν ενεργεία προπτυχιακοί και μεταπτυχιακοί φοιτητές της Νομικής Σχολής να δηλώσουν το ενδιαφέρον τους αποστέλλοντας συμπληρωμένη την αίτηση που θα βρουν στο τέλος της ανακοίνωσης στον Επίκουρο Καθηγητή κ. Α. Γουργουρίνη, υπεύθυνο του προγράμματος.

**Περιγραφή**

Τα Blended Intensive Programmes (BIPs) είναι μια μορφή κινητικότητας Erasmus+ που συνδυάζει τη διαδικτυακή διδασκαλία με μια σύντομη περίοδο φυσικής κινητικότητας (από 5-30 ημέρες). Το συγκεκριμένο πρόγραμμα έχει τίτλο *“Current trends and developments in International Investment Law and International Commercial & Investment Arbitration”* και τον συντονισμό έχει αναλάβει το Ανοικτό Πανεπιστήμιο της Κύπρου για το ακαδημαϊκό έτος 2024-25. Η γλώσσα του προγράμματος είναι τα Αγγλικά (τουλάχιστον επίπεδο Β2).

Πρόκειται για πρόγραμμα μικτής κινητικότητας το οποίο περιλαμβάνει **εξ’ αποστάσεως διδασκαλία δύο (2) ημέρες** και **μια εβδομάδα δια ζώσης** διδακτική δραστηριότητα που θα πραγματοποιηθεί στην πόλη της Πάφου στην Κύπρο (American University of Beirut-Mediterraneo Campus) από **23/6/2025 έως 27/6/2025**.

Οι συμμετέχοντες/ουσες στο πρόγραμμα, εφόσον παρακολουθήσουν τις δράσεις στις δυο φάσεις του προγράμματος και ολοκληρώσουν τις σχετικές αξιολογήσεις θα λάβουν τις πιστωτικές μονάδες που αντιστοιχούν σε 3 ΕCTS

**Κριτήρια συμμετοχής**

Το πρόγραμμα απευθύνεται σε:

* Προπτυχιακούς φοιτητές της Νομικής Σχολής
* Μεταπτυχιακούς φοιτητές της Νομικής Σχολής

Άλλα κριτήρια επιλογής:

* Μέσος όρος βαθμολογίας μαθημάτων
* Γνώση της αγγλικής γλώσσας σε επίπεδο τουλάχιστον Β2. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ ([Απόδειξη Γλωσσομάθειας](https://www.interel.uoa.gr/fileadmin/depts/interel.uoa.gr/www/uploads/erasmus-sm/2024-2025/pararthma_glwssomatheias_13_6_2024__15752_.pdf))

**Προβλεπόμενες θέσεις**: 10 φοιτητές

**Οικονομική υποστήριξη**

**1.** Τα Blended Intensive Programmes υποστηρίζουν οικονομικά τη φυσική κινητικότητα (ατομικές δαπάνες ανά ημέρα) σύμφωνα με τα οριζόμενα από το πρόγραμμα Erasmus+. Το ποσό της επιχορήγησης για την εβδομάδα της φυσικής κινητικότητας δίνεται σε δυο φάσεις, σύμφωνα με τους κανόνες του Erasmus+ (α΄ δόση πριν την μετακίνηση και β΄ δόση μετά τη μετακίνηση).  
Οι φοιτητές δικαιούνται επιχορήγηση από το πρόγραμμα Erasmus+ για την κάλυψη ατομικών δαπανών **79 ευρώ**/ημέρα για δραστηριότητες με φυσική παρουσία από την 1η έως την 14η ημέρα και **56** ευρώ/ημέρα για τις δραστηριότητες με φυσική παρουσία από την 15η έως την 30η ημέρα. Λαμβάνουν επίσης κάλυψη ατομικών δαπανών για 2 επιπλέον ημέρες για τις ημέρες ταξιδίου (μία ημέρα μετακίνησης πριν τη **δραστηριότητα και**μία ημέρα μετακίνησης μετά**τη δραστηριότητα.**  Αν κάποια από τις δυο ημέρες ταξιδίου συμπίπτει με την 1η ή την τελευταία ημέρα της εκπαιδευτικής δράσης, δεν λαμβάνεται η επιπλέον επιχορήγηση ατομικών δαπανών για την ημέρα αυτή.

**2. Φοιτητές με λιγότερες ευκαιρίες με βάση οικονομικο-κοινωνικά κριτήρια**  
**2.1** Οι φοιτητές από ομάδες με λιγότερες ευκαιρίεςλαμβάνουν **συμπληρωματική ενίσχυση** πέραν της επιχορήγησης για την κάλυψη των ατομικών δαπανών, ύψους **100 ευρώ** για δραστηριότητα κινητικότητας με φυσική παρουσία για διάστημα 5-14 ημερών και **150 ευρώ** για αντίστοιχη δραστηριότητα διάρκειας 15-30 ημερών.

**2.2** Οι φοιτητές με λιγότερες ευκαιρίες λαμβάνουν **επίσης** τα ακόλουθα ποσά ενίσχυσης τα οποία τους βοηθούν να καλύψουν τις **δαπάνες μετακίνησής** τους ανάλογα με την απόσταση της μετακίνησης ανά συμμετέχοντα και ανάλογα αν θα επιλέξουν ή όχι πράσινη μετακίνηση. Οι αποστάσεις  υπολογίζονται με βάση τον υπολογιστή αποστάσεων που υποστηρίζεται από την Ευρωπαϊκή Επιτροπή  <https://erasmus-plus.ec.europa.eu/resources-and-tools/distance-calculator>

|  |  |  |
| --- | --- | --- |
| **Αποστασεις μετακινησης** | **Σε περιπτωση συνηθους μετακινησης** | **Σε περίπτωση πράσινης μετακίνησης** |
| 10 εως 99 χλμ.: | 23 EUR ανά συμμετέχοντα |  |
| 100 εως 499 χλμ.: | 180 EUR ανά συμμετέχοντα | 210 EUR ανά συμμετέχοντα |
| 500 εως 1 999 χλμ.: | 275 EUR ανά συμμετέχοντα | 320 EUR ανά συμμετέχοντα |
| 2 000 εως 2 999 χλμ.: | 360 EUR ανά συμμετέχοντα | 410 EUR ανά συμμετέχοντα |
| 3 000 εως 3 999 χλμ.: | 530 EUR ανά συμμετέχοντα | 610 EUR ανά συμμετέχοντα |
| 4 000 εως 7 999 χλμ.: | 820 EUR ανά συμμετέχοντα |  |
| 8 000 χλμ. και ανω: | 1 500 EUR ανά συμμετέχοντα |  |

**3. Οι φοιτητές με λιγότερες ευκαιρίες πρέπει να πληρούν ένα από τα κατωτέρω 2 κοινωνικο-οικονομικά κριτήρια**:

**Κριτήριο 1**  
Να ανήκουν σε μία τουλάχιστον από τις παρακάτω Κοινωνικές Ομάδες με Λιγότερες Ευκαιρίες **και** το κατά κεφαλήν εισόδημά τους[[1]](#footnote-1) να μην υπερβαίνει το ποσό των έξι (6.000) Ευρώ για το φορολογικό έτος 2023:

i. Ο/H φοιτητής/τρια είναι γονέας μονογονεϊκής οικογένειας.  
ii. Ο/Η φοιτητής/τρια είναι γονέας με τρία (3) τέκνα και άνω, εκ των οποίων τουλάχιστον ένα εξαρτώμενο μέλος.  
iii. Ο/Η φοιτητής/τρια είναι ορφανός/η από δύο γονείς, εφόσον δεν έχει υπερβεί το 25ο έτος της ηλικίας του/της. Ως ημερομηνία γέννησης θεωρείται η 31η Δεκεμβρίου του έτους γέννησης και ως ημερομηνία συμπλήρωσης του 25ου έτους, θεωρείται η 31η Δεκεμβρίου του έτους υποβολής της αίτησης.  
iv. Ο/Η φοιτητής/τρια είναι εξαρτώμενο μέλος γονέα με τρία τέκνα και άνω (εξαρτώμενα ή μη).  
v. Ο/Η φοιτητής/τρια είναι εξαρτώμενο μέλος μονογονεϊκής οικογένειας.  
vi. Ο/Η φοιτητής/τρια είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%.  
vii. Ο/Η φοιτητής/τρια έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%.  
viii. Ο/Η φοιτητής/τρια είναι Έλληνας πολίτης μέλος της Μουσουλμανικής Μειονότητας της Θράκης.  
ix. Ο/Η φοιτητής/τρια είναι Ρομά.  
x. Ο/Η φοιτητής/τρια είναι πρόσφυγας.

**Κριτήριο 2**  
Φοιτητές με αναπηρία τουλάχιστον 50%, εφόσον το κατά κεφαλήν εισόδημα, δεν υπερβαίνει το ποσό των επτά χιλιάδων (7.000) Ευρώ για το φορολογικό έτος 2023.

**4. Πράσινη μετακίνηση** είναι η μετακίνηση με τη  χρήση μέσων μεταφοράς με μειωμένο αποτύπωμα άνθρακα ή εν γένει περιβαλλοντικό αποτύπωμα όπως π.χ. λεωφορείο, τρένο ή συνεπιβατισμό (carpooling), όχι πλοίο ή αεροπλάνο. *Διευκρινίζεται ότι για να χαρακτηριστεί μία μετακίνηση ως «πράσινη» θα πρέπει να γίνει χρήση μέσου μεταφοράς με μειωμένο αποτύπωμα άνθρακα για την κάλυψη****του μεγαλύτερου μέρους της χιλιομετρικής απόστασης****μεταξύ του Ιδρύματος προέλευσης και του Ιδρύματος προορισμού.*

Οι φοιτητές που δεν λαμβάνουν επιχορήγηση για την κάλυψη δαπανών μετακίνησης μπορούν επίσης να επιλέξουν  πράσινη μετακίνηση. Στην περίπτωση αυτή, λαμβάνουν ενιαία συνεισφορά ύψους 50 ευρώ ως συμπληρωματική ενίσχυση πέραν της επιχορήγησης για την κάλυψη των ατομικών δαπανών και έως 4 ημέρες πρόσθετης επιχορήγησης ατομικών δαπανών για την κάλυψη των ημερών μετακίνησης για ταξίδι μετ’ επιστροφής, κατά περίπτωση.

**Βασικές προϋποθέσεις για τη λήψη της οικονομικής υποστήριξης είναι:**

* Ο/Η συμμετέχων/ουσα να είναι εγγεγραμμένος/η φοιτητής/τρια του ΕΚΠΑ (να διατηρεί τη φοιτητική του/της ιδιότητα ενεργή έως τη λήξη όλου του προγράμματος) και
* να μην λαμβάνει άλλη επιχορήγηση Erasmus+ για το διάστημα κατά το οποίο διεξάγεται η εκάστοτε εκπαιδευτική δραστηριότητα (πχ. επιχορήγηση για μακροχρόνια μετακίνηση Erasmus+ πρακτική, σπουδές, βραχυχρόνια κινητικότητα για υποψήφιους διδάκτορες κλπ)

**Δήλωση ενδιαφέροντος και διαδικασίας επιλογής**

Παρακαλούνται οι ενδιαφερόμενοι/ες να δηλώσουν τη συμμετοχή τους έως τις **12/5/2025** αποστέλλοντας συμπληρωμένη τη δήλωση ενδιαφέροντος που θα βρουν στο τέλος της πρόσκλησης, στον  Επικ. Καθηγητή κ. Γουργουρίνη Α., υπεύθυνο του προγράμματος.

Μετά την επιλογή των συμμετεχόντων, θα αναρτηθεί η λίστα των επιλεγμένων και επιλαχόντων φοιτητών. Κατόπιν, θα ακολουθήσει μια χρονική περίοδος 3 ημερών για υποβολή ενστάσεων. Τέλος, μετά την ανάρτηση της τελικής λίστας επιλεγμένων, θα ακολουθήσει ενημέρωσή τους από το Τμήμα Ευρωπαϊκών και Διεθνών Σχέσεων —με αποστολή ηλεκτρονικού μηνύματος— για την περαιτέρω διαδικασία που πρέπει να ακολουθήσουν (υποβολή ηλεκτρονικής αίτησης και λοιπών δικαιολογητικών στο ΤΕΔΣ, υποβολή αίτησης στο πανεπιστήμιο υποδοχής , υπογραφή σύμβασης, κ.λπ.).

**Erasmus+ Blended Intensive Programme**

**“*Current trends and developments in International Investment Law and International Commercial & Investment Arbitration*”**

**2024/2025 (23 Ιουνίου 2025- 27 Ιουνίου 2025)**

**Συνεργαζόμενα Πανεπιστήμια:**

Ανοικτό Πανεπιστήμιο Κύπρου, Erasmus University Rotterdam, Fern University in Hagen, Riga Graduate School of Law, University of Hamburg, University of Kragujevac, Adam Mickiewicz University, Bucharest University of Economic Studies, University of Humanities and Economics in Lodzκαι το Εθνικό και Καποδιστριακό Πανεπιστήμιο Αθηνών

**Δήλωση Ενδιαφέροντος**

Έχοντας λάβει υπόψη μου τις προϋποθέσεις διεξαγωγής του προγράμματος, όπως εκτίθενται στην σχετική προκήρυξη, δηλώνω ενδιαφέρον συμμετοχής μου:

## Όνομα:…………………………………………………………………………………………………………………

## Επίθετο: ………………………………………………………………………………………………………………

## Διεύθυνση: ………………………………………………………………………………………………………….

## Τηλ. Επικοινωνίας: ……………………………………………………………………………………………..

## Κύκλος Σπουδών: ………………………………………………………………………………………………

## Εξάμηνο φοίτησης: ……………………………………………………………………………………………

## Ημερομηνία: ………………………………………………………………………………………………………..

## Αθήνα, ……………/2025 Ο/Η Δηλών/ούσα

## 

## ……………………………..

1. Κατά Κεφαλήν Εισόδημα: Το πηλίκο της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος. [↑](#footnote-ref-1)